
                        ПРОЕКТ ЗА РЕШЕНИЕ
от Красимир Калудов и арх. Дилян Георгиев – общински съветници
относно: поставяне на пътни знаци за предимство на кръстовищата на ул. „Лермонтов“ с ул. „Митрополит Симеон“ и с ул. „Шипка“ в гр. Бургас

УВАЖАЕМИ  ГОСПОЖИ  И  ГОСПОДА  ОБЩИНСКИ СЪВЕТНИЦИ,

Кръстовището на ул. „Лермонтов“ и ул. „Митрополит Симеон“, зад хотел „България“, е едно от най-натоварените в централната градска част. През него преминават автомобили, излизащи от центъра, както и много пешеходци – посетители на пешеходната зона, на храм „Св. Богородица“ и на училищата и детската градина в района. Кръстовището не е сигнализирано с пътни знаци за предимство и водачите трябва да се ориентират по общото правило за предимство на движещите се отдясно, което при тази конфигурация на кръстовището не е очевидно за голяма част от тях.
На 12.10.2026 г., около 15:10 ч., на това кръстовище се случи пътнотранспортно произшествие между два леки автомобила. По информация на flagman.bg причината е отнето предимство на автомобил, завиващ наляво към храм „Св. Богородица“. Автомобилите остават в средата на кръстовището и блокират движението до пристигането на полицейски патрул. Инцидентът показва, че без ясна сигнализация водачите тълкуват по различен начин кой има предимство.
С цел подобряване на безопасността на движението, както на автомобилите, така и на пешеходците, предлагаме кръстовището да бъде сигнализирано с пътни знаци за предимство, при спазване на изискванията на Наредба № РД-02-21-1 от 23.11.2023 г. за сигнализация на пътищата с пътни знаци. Целесъобразно е за движещите се по ул. „Лермонтов“ да бъде поставен пътен знак Б1 – „Пропусни движещите се по пътя с предимство“, ако при огледа се установи, че видимостта при приближаване към кръстовището не е осигурена – знак Б2 (чл. 59, ал. 2 и чл. 60, ал. 2, т. 1 от Наредбата). 
За движещите се по ул. „Митрополит Симеон“ следва да бъде поставен пътен знак Б3 – „Път с предимство“. Улица „Митрополит Симеон“ в участъка между ул. „Лермонтов“ и ул. „Константин Фотинов“ е двупосочна, логично е тя да бъде пътят с предимство. Освен това ул. „Лермонтов“ завършва в ул. „Митрополит Симеон“. При такава конфигурация очаквано е улицата, която завършва, да пропуска движещите се по продължаващата улица. В кръстовището влиза и улица откъм ул. „Успенска“, съгласно чл. 61, ал. 2 от Наредбата и този подход задължително следва да бъде сигнализиран със знак Б1 или Б2. В чертеж „Посочност и предимства“ ул. „Лермонтов“ е отбелязана като улица без предимство на това кръстовище. В чертеж 9.1 „Проектно знаково стопанство“ от Генералния план за организация на движението на гр. Бургас са предвидени само знаци Г6 „Движение само надясно или наляво след знака“ на двата входящи подхода – от ул. „Лермонтов“ и откъм ул. „Успенска“, без знаци за предимство. Настоящото предложение попълва тази празнота.
В непосредствена близост се намира и кръстовището на ул. „Шипка“ с ул. „Лермонтов“. Улица „Шипка“ е еднопосочна и се влива в ул. „Лермонтов“. Предлагаме при излизането на ул. „Шипка“ на ул. „Лермонтов“ да бъде поставен пътен знак Б2 – „Спри! Пропусни движещите се по пътя с предимство!“. Такъв знак на това място следва да има от одобрените чертежи – „Посочност и предимства“ и 9.1 „Проектно знаково стопанство“. 
Съгласно чл. 3, ал. 2 от Закона за движението по пътищата организацията на движението по общинските улици е от компетентността на кмета на общината, а съгласно чл. 3, ал. 2, т. 1 от Наредба № РД-02-21-1 в населените места пътните знаци се поставят съгласно проект за организация на движението, разработен въз основа на генералния план за организация на движението и съгласуван по реда на Наредба № РД-02-20-2 от 24.10.2022 г. Затова предлагаме настоящия проект да бъде разгледан от Общинска комисия по безопасност на движението по пътищата и на база на техните становища процедиран за гласуване в Общинския съвет

Разходите за четирите пътни знака са обосновани в приложената финансова обосновка (Приложение № 4) и възлизат на до 189,46 € с ДДС, включително 10 % непредвидени разходи. На местата за поставяне вече има стойки, затова нови стойки не са необходими. Сумата може да бъде покрита в рамките на вече утвърдените разходи по дейност 606 „Изграждане, ремонт и поддържане на уличната мрежа“ от бюджета на Община Бургас, без да е необходима промяна на бюджета.

Предвид изложеното и на основание чл. 21, ал. 1, т. 23 от ЗМСМА, във връзка с чл. 44, ал. 1, т. 1 от ЗМСМА и чл. 3, ал. 2 от ЗДвП, предлагам Общински съвет – Бургас да вземе следното


РЕШЕНИЕ:
1. За поставяне на знаци във връзка със становища на Общинската комисия по безопасност на движението по пътищата по предложението за сигнализиране на кръстовищата на ул. „Лермонтов“ с ул. „Митрополит Симеон“ и с ул. „Шипка“
2. Разходите в размер до  190 € съгласно приложената финансова обосновка, да бъдат покрити в рамките на утвърдените разходи по бюджета на Община Бургас за 2026 г. по дейност 606 „Изграждане, ремонт и поддържане на уличната мрежа“.

Приложения:
1. Извадка от чертеж 9.1 „Проектно знаково стопанство“, М 1:2000, от Генералния план за организация на движението на гр. Бургас, с отбелязани места на предлаганите знаци.
2. Извадка от чертеж „Посочност и предимства“, М 1:5000, с отбелязани места на предлаганите знаци.
3. Публикация „Две жени с Tesla и Mercedes Brabus се помляха на пъпа на Бургас, блокираха най-главоболното кръстовище“, flagman.bg, 12.10.2026 г. – https://www.flagman.bg/article/391797
4. Финансова обосновка.
5. Снимки от мястото

С Уважение:

WsBanka oT 4epTex 9.1 ,MPOEKTHO 3HAKOBO CTONAHCTBO", M 1:2000, IMO/ Ha rp. Byprac (01.2021r.).

B 3eneHo: MecTaTa Ha MpeanaraHuTe 3Hauw (HoMepaTa CbOTBETCTBAT Ha T. 1 OT pelleHneTo).

WNsBagka oT yepTex ,MocoyHoCT 1 NpeanmcTea“, M 1:5000 - ueHTpanHa YacT Ha rp. Byprac.
B CMHbO: MecTaTa Ha MpeAnaraH1Te MbTHN 3HaLM (HOMepaTa CbOTBETCTBAT Ha T. 1 OT pelueHneTo).




